# **ДОКЛАД**

**ЗА ОСЪЩЕСТВЕНИТЕ ДЕЙНОСТИ**

**НА НАРОДНО ЧИТАЛИЩЕ ”ФАКЕЛ-1920”**

**ГР.СОФИЯ ПРЕЗ 2020 г.**

 През 2020 г. се навършиха 100 години от основаването на Народно Читалище ”Факел - 1920”. Поради пандемията от корона вирус юбилея беше отбелязан с поредица от онлайн събития. Беше организирана кампания за набиране на средства за ремонт на читалищния салон и благодарение на дарители и доброволци, които са членове на читалището успяхме да ремонтираме салона. Както до сега и през 2020 г. читалището продължи да удовлетворява културните и информационни потребности на жителите на квартала, чрез осъществяване на следните читалищни дейности:

1. **БИБЛИОТЕКА :**

 През 2020 година библиотеката при Читалище „Факел-1920” продължи да предлага библиотечни и информационни услуги. В настоящия момент разполагаме с 6 841 библиотечни документи и 154 читатели от различни възрастови групи.

* **Обслужване на читатели от различни възрастови групи**

През 2020 г. библиотеката предлага следните услуги:

- включване на дейности онлайн по време на извънредното положение поради Ковид-19

- читателите от всички възрастови групи бяха допускани само за обмен на книги при спазване на всички противоепидемични мерки

- безплатни индивидуални консултации за изготвяне на автобиографии и мотивационни писма – само по телефона

* **Справочно – библиографска и информационна работа**

Традиционните справки, които се изпълняват ежедневно, предимно по телефона.

**Масова работа с читатели**

През месеците януари и февруари 2020 г. организирахме една информационна среща за изготвяне на автобиографии и мотивационни писма.

От месец март 2020 г. до месец декември 2020 г. сме организирали изложби на книги по повод различни годишнини, които бяха представени онлайн на фейсбук страницата на читалището:

- 130 години от рождението на Чудомир (1890-1967)

- 180 г. от рождението на Емил Зола (1840 – 1902)

- 100 г. от рождението на Артър Хейли (1920 – 2004)

- 100 години от рождението на Валери Петров (1920 – 2014)

- кратка културна почивка с творчеството на Богомил Райнов

- 90 г. от рождението на Пеньо Пенев (1930 – 1959)

- 140 г. от рождението на Йордан Йовков (1880 – 1937)

- 170 години от рождението на Робърт Луис Стивънсън

- 185 години от рождението на Марк Твен

* **Комплектуване и организиране на библиотечния фонд**

Една от основните дейности на библиотеката при Народно читалище „Факел-1920” гр. София е комплектуване на библиотечния фонд.

Министерство на културата подкрепи финансово с 824,32 лв. библиотеката по Програма „Българските библиотеки – съвременни центрове за четене и информираност” 2020 г. за закупуването на 62 книги, от които 13 от български автори и 49 от чужди автори издадени от 20 издателства. Не срещнахме никакви трудности и в срок до 10 декември 2020 г. бяха закупени посочените в Приложение 2 от проекта книги. Спазихме и условието от едно издателство броя на книгите да не надвишава 10% от общия брой заглавия.

Закупените книги отговарят на представената в проектното предложение оферта.

В резултат на проекта обогатихме библиотечния фонд с 62 книги, спазвайки изискването 13 от тях са от български автори и 49 от чужди автори на стойност 824,32 лв. /осемстотин двадесет и четири лева и тридесет и две стотинки/, които са вписани в инвентарната книга и в КДБФ.

Читателите от отдела за възрастни имат на разположение желаните от тях нови книги. След отпадане на извънредното положение ще бъде направена изложба на придобитите по проекта книги и на видно място ще бъде отбелязано, че книгите са закупени по Програма „Българските библиотеки – съвременни центрове за четене и информираност” 2020 г. с финансови средства от Министерство на културата. На фейсбук страницата на читалището беше представен проекта, финансиращата програма, дейностите и постигнатите резултати.

Обогатяването на фонда на библиотеката с нови книги доведе до затвърждаване на положителното отношение на местната общност към библиотеката.

Библиотеката получава дарения, които обогатяват библиотечния ни фонд.

**2.ХУДОЖЕСТВЕНО – ТВОРЧЕСКА ДЕЙНОСТ**

 През 2020 г. към Читалище “Факел-1920” продължиха да развиват дейност следните художествени колективи и клубове по интереси:

* Танцова формация „Опни па тропни”
* Театрален състав „Бал Замани”
* Квартет „Слава”
* Клуб „Паневритмия” – 3 групи с ръководители: Гергана Спасова, Румен Бакалов, Виолетка Тенева
* Клуб „Застъпничество, набиране на средства и разработване на проекти”

**Изяви на самодейците на НЧ „Факел-1920” през 2020 г.**

1. Участие на г-н Георги Икономов - индивидуален изпълнител към НЧ "Факел-1920", във Фестивал "Празник на любовта и виното" на 22.02.2020 г. в гр. Елин Пелин.

2. Участие на Танцова формация "Опни па тропни" към НЧ "Факел-1920" в празничен концерт "Да съхраним българското" посветен на Деня на любителското художествено творчество на 28.02.2020г.. Концертът беше организиран от СО Район "Сердика" и се проведе в салона на СДКТРБ (бивше кино Освобождение).

3. Квартет "Слава" към НЧ "Факел-1920" взе участие в концерт, който се проведе в библиотеката в гр. Кладово, Сърбия на 3 март 2020 г. Съвместно с нашите партньори от гр. Кладово отбелязахме Националния празник на България - Деня на Освобождението!

Поради пандемията от Ковид 19 през 2020 г. бяха реализирани онлайн следните културни събития:

Бяха създадени и публикувани онлайн на фейсбук страницата на читалището информационни филмчета на следните теми, които са посветени на 100 годишнината от създаването на читалището:

- I част – Създаване на читалище „Факел” от доброволци и утвърждаване като културен институт за жителите на Дразмахала

- II част – Дразмахала – в нея през 1920 г. се създава читалище „Факел”

- III част – Първият устав на читалището

- IV част – Индивидуални изпълнители – певчески таланти на читалище „Факел”

- V част – Квартет „Слава” – прославя читалище „Факел” у нас и в чужбина

- VI част – Театралните състави на читалище „Факел”- радост за душата

- VII част – Танцьорите – животворящата система на читалище „Факел”

- VIII част – Библиотеката

**3.МАТЕРИАЛНА БАЗА И ДРУГИ ДЕЙНОСТИ**

Читалището разполага с разгърната застроена площ 155 кв.м., от които за салон -107 кв.м. и библиотека 48 кв.м. Собствеността на читалището е обществено – публична. Салонът се използва за учебни цели, тържества и презентация на продукти.

Беше организирана кампания за набиране на средства за ремонт на читалищния салон и благодарение на дарители и доброволци, които са членове на читалището успяхме да ремонтираме салона.

 Читалището организира провеждането на всички значителни културни събития и празници – Трети март ; Деня на съединението, Деня на народните будители, Коледните и Новогодишни празници.

Читалищно настоятелство:

1. Галина Делчева Томова – Председател

2. Емилия Георгиева Ненчева – член

3. Мариан Георгиев Стаменов – член

Проверителна комисия:

1. Лиана Борисова Йонова – Председател на проверителната комисия

2. Антония Златкова Велинова – член

3. Даниела Раймонд Бола – член